**Návrh Zmluvy**

**Mandátna zmluva na výkon stavebného a technického dozoru**

uzatvorená v zmysle § 566 a nasl. Obchodného zákonníka v platnom a účinnom znení medzi zmluvnými stranami

**Mandant**

Názov: **Ekonomická univerzita v Bratislave**

Sídlo: Dolnozemská cesta č. 1, 852 35 Bratislava

Štatutárny orgán: prof. Ing. Ferdinand Daňo, PhD., rektor  
IČO: 00399957  
DIČ: 2020879245

IČ DPH: SK2020879245  
Bankové spojenie: Štátna pokladnica  
IBAN:

Zástupca splnomocnený

na rokovanie vo veciach

a) zmluvných:

b) technických:  
(ďalej len ako „mandant“)

**Mandatár**

Názov:

Sídlo:

Štatutárny orgán:

Registrácia:  
IČO:  
DIČ:  
IČ DPH:  
Bankové spojenie:  
IBAN:

Zástupca splnomocnený

na rokovanie vo veciach

a) zmluvných:

b) technických:  
Email:

Telefón:  
(ďalej len ako „mandatár“)

(spolu ako „zmluvné strany“)

**Článok 1**

**Predmet zmluvy**

1.1 Mandatár sa zaväzuje, že pre mandanta riadne a včas uskutoční „Výkon stavebného a technického dozoru pre stavbu – Viacúčelová športová hala – univerzitné športové centrum pre EU v BA“).

1.2 Mandant sa zaväzuje, že uhradí mandatárovi dohodnutú odplatu (cenu) za výkon stavebného a technického dozoru.

1.3 Mandatár sa zaväzuje vykonať stavebný a technickňy dozor v rozsahu a za podmienok uvedených v tejto zmluve.

1.4 Riadnym a včasným vykonaním činností uvedených v tejto zmluve sa pre účely tejto zmluvy považuje včasné, bezchybné, podrobné a úplné vykonanie stavebného a technického dozoru.

1.5 Táto zmluva je uzavretá ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky s názvom „Viacúčelová športová hala – univerzitné športové centrum pre EU v BA“ (ďalej len „stavba).

**Článok 2**

**Doba plnenia**

2.1 Mandatár sa zaväzuje vykonávať svoju činnosť na stavbe podľa potreby, minimálne jedenkrát do týždňa podľa priebehu vykonávaných prác na stavbe. Predpokladaným kalendárnym mesiacom, v ktorom by mal stavebný a technický dozor začať poskytovať plnenie je 03/2022. Predpokladaný začiatok realizácie stavebných prác na stavbe je 03/2022 s trvaním 12 mesiacov. Mandatár uskutoční výkon stavebného a technického dozoru počas celej dĺžky výstavby stavby.

**Článok 3  
 Cena diela, platobné podmienky a zmluvné sankcie**

3.1 Cena diela - za služby mandatára podľa tejto zmluvy je dojednaná dohodou zmluvných strán v súlade so zákonom č. 18/1996 Z. z. o cenách v znení neskorších predpisov:

Cena za dielo

bez DPH:  
DPH: %  
Cena celkom s DPH:

slovom:

3.2 Zmluvné strany sa dohodli, že dohodnutú cenu za poskytnutie služby v rozsahu výkonu

stavebného a technického dozoru podľa harmonogramu stavebných prác na diele bude mandatár fakturovať mandantovi na konci každého tretieho mesiaca, záverečnú faktúru predloží po prevzatí dokončeného diela mandantom.

3.3. Mandant je povinný zaplatiť mandatárovi za riadne a včas vykonané práce podľa tejto zmluvy cenu na základe faktúry ako účtovného dokladu v lehote splatnosti 30 dní odo dňa doručenia fakúry. Objednávateľ je povinný zaplatiť cenu Diela zodpovedajúcu fakturovanej čiastke bezhotovostne - bankovým prevodom.

3.4 Faktúra musí mať náležitosti daňového dokladu, musí byť vystavená v 3 rovnopisoch,

prehľadne a musí obsahovať tieto údaje:

‐ označenie mandanta a mandatára, ich sídlo, IČO, DIČ, IČ DPH,

‐ číslo a názov zmluvy,

‐ číslo faktúry, dátum vyhotovenia faktúry, dátum zdaniteľného plnenia,

‐ dátum splatnosti faktúry,

‐ názov a adresu peňažného ústavu a číslo účtu vo formáte IBAN, na ktorý sa má zaslať

úhrada,

‐ označenie predmetu dodávky,

‐ suma požadovaná na platbu v EUR, zaokrúhlená na dve desatinné miesta,

‐ náležitosti pre účely DPH (sadzba DPH, DIČ),

‐ pečiatku a podpis oprávnenej osoby.

3.5 Ak faktúra nebude obsahovať všetky náležitosti stanovené platnými právnymi predpismi, nebude spĺňať náležitosti daňového dokladu a vyššie uvedené údaje, mandant je oprávnený faktúru v lehote splatnosti mandatárovi vrátiť. Lehota splatnosti začne v takom prípade plynúť od doručenia novej správne vystavenej a doručenej faktúry spolu so všetkými vyššie uvedenými požiadavkami mandantovi.

3.6 V prípade skončenia tejto zmluvy z dôvodov na strane mandanta, ktoré neboli spôsobené zavinením alebo spôsobom vykonania prác zo strany mandatára, mandatárom vykonané práce budú vyfakturované mandantovi vo výške do tej doby vykonaných prác.

3.7 V prípade omeškania úhrady faktúry mandantom sa zmluvné strany dohodli, že mandatár má právo na zákonný úrok z omeškania podľa predpisov obchodného práva.

3.8V prípade  omeškania  mandatára  s plnením  predmetu  svojej  činnosti,  môže  si  mandant  uplatniťúrok z omeškania vo výške 0,01% zo zmluvnej ceny za každý aj začatý deň omeškania.

3.9 Mandant neposkytne preddavok alebo zálohu na plnenie tejto zmluvy.

**Článok 4**

**Práva a povinnosti zmluvných strán**

4.1 Mandatár stavebného a technického dozoru sa zaväzuje najmä k týmto činnostiam:

- odovzdanie staveniska zhotoviteľovi

- dodržiavanie podmienok stavebných a iných povolení potrebných pre stavbu

- riadne evidovanie a archivovanie projektu stavby, overeného v stavebnom konaní

- odsúhlasenie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby, nezhoršujú parametre stavby ani jej prevádzkové a úžitkové vlastnosti

- sledovať, či je zabezpečená správna inštalácia a bezpečná prevádzka technického vybavenia na stavenisku a dodržané technologické postupy uskutočňovaných prác

- sledovať, či sa stavebné výrobky, stavebné materiály a stavebné konštrukcie riadne ukladajú

- posúdiť vhodnosť použitia pripravených stavebných výrobkov, materiálov a konštrukcií

- dbať o to, aby stroje, zariadenia, technologické konštrukcie boli riadne ukladané

- kontrolovať vecnú a cenovú správnosť a úplnosť platobných dokladovaniach súlad s podmienkami zmluvy o dielo a predkladanie týchto dokladov na úhradu mandantovi

- kontrola tých častí stavby, ktoré budú pri ďalšom postupe výstavby zakryté, alebo sa stanú neprístupnými

- sledovanie, či zhotoviteľ' vykonáva skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok

- postupné vyžadovanie, evidovanie a archivovanie dokladov, preukazujúcich kvalitu diela.

- sledovanie vedenia stavebného denníka, vykonávať záznamy do stavebného denníka a usmerňovať stavebníka pri vedení stavebného denníka

- kontrola staveniska a zúčastnených na stavbe, dohlaď na dodržiavaním zásad bezpečnosti práce, civilnej ochrany a požiarnej ochrany

- spolupráca s pracovníkmi zhotovitelia pri vykonávaní opatrení na odvrátenie alebo na obmedzenie škôd pre ohrození zdravia alebo majetku na stavbe

- kontrola postupu prác podlá harmonogramu, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác

- prijímať opatrenia na odstránenie závad, ktoré zistil na stavbe

- oznamovaťmandantovi všetky závažné závady na stavbe, ktoré nebolo možné odstrániť v rámci výkonu činnosti stavebného dozoru

- príprava podkladov pre odovzdanie a prevzatie stavby alebo jej častí a účasť na konaní o odovzdaní a prevzat

- kontrola dokladov, ktoré zhotoviteľ' pripraví k odovzdaniu a prevzatiu diela

- kontrola, či zhotoviteľ' odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov

- kontrola vypratania staveniska

- zúčastnenie sa na preberacom konaní

4.2 Mandatár sa ďalej zaväzuje vykonať činnosti uvedené v tejto zmluve v súlade s projektovou dokumentáciou pre realizáciu stavby a prípadných upresňujúcich požiadaviek mandanta, ako aj v súlade s pokynmi mandanta a v súlade s podmienkami zhotovovania stavby podľa zmluvy o dielo medzi mandantom a zhotoviteľom stavby. Na prípadnú nevhodnosť alebo nesprávnosť pokynov mandanta, je mandatár povinný mandanta bezodkladne upozorniť a navrhnúť mu iné riešenie. Mandatár sa zaväzuje vykonávať činnosti uvedené v tejto zmluve v súlade so všeobecne záväznými právnymi predpismi vzťahujúcimi sa na výkon stavebného dozoru a na zhotovovanie stavby.

4.3 Mandatár sa zaväzuje plniť predmet zmluvy s náležitou starostlivosťou, ktorá zahŕňa povinnosť vykonávať ju s odbornou starostlivosťou a v súlade so záujmami mandanta, ktoré mandatár pozná alebo musí poznať. Najmä je povinný zaobstarať si a pri plnení predmetu zmluvy zohľadniť všetky dostupné informácie týkajúce sa predmetu jeho činnosti a preštudovať si dokumentáciu sprístupnenú mandantom.

4.4 Mandant je povinný poskytnúť mandatárovi potrebnú súčinnosť a všetky podklady nevyhnutné pre riadny výkon dohodnutých činností.

4.5 Mandant sa zaväzuje sprístupniť mandatárovi dokumentáciu stavby (rozhodnutia správnych orgánov – rozhodnutie o umiestnení stavby, stavebné povolenia, dokumentácia pre stavebné povolenie, zmluvu o dielo na realizáciu stavby, technicko – kvalitatívne podmienky pre stavbu a iné dokumenty) a to v rozsahu potrebnom pre splnenie predmetu tejto zmluvy. Tak isto sa zaväzuje poskytnúť mandatárovi všetky ostatné potrebné písomnosti, vysvetlenia a stanoviská.

4.6 Mandatár je povinný zachovávať mlčanlivosť o všetkých skutočnostiach, ktoré sa mu pri výkone činnosti podľa tejto zmluvy alebo v súvislosti s ňou stali známymi a ktoré podľa povahy veci treba považovať za predmet obchodného tajomstva mandanta alebo ktorých zverejnenie je spôsobilé vyvolať mandantovi škodu materiálnej alebo nemateriálnej povahy. Obdobná povinnosť mlčanlivosti sa vzťahuje na skutočnosti a informácie, ktoré mandant a/alebo mandatár označil ako dôverné, ďalej ktoré sú dôverné vo vzťahu k svojej povahe, alebo ak ide o skutočnosti či informácie, kde je mandatárovi známe alebo pri odbornom výkone činnosti podľa tejto zmluvy známe malo byť, že mandant má záujem na ich utajení. Povinnosť zachovávať mlčanlivosť sa vzťahuje i na osobné údaje o tretích osobách, s ktorými sa mandatár dostal do styku pri výkone činností podľa tejto zmluvy. Povinnosť zachovávať mlčanlivosť trvá i po skončení tejto zmluvy.

4.7 Mandatár nesmie sám alebo prostredníctvom tretích osôb použiť materiály, spisy, výkresy, fotografie, územnoplánovaciu dokumentáciu, dokumentáciu pre stavebné povolenie, pracovné štúdie alebo ich časti alebo iný materiál, ktorý mu bol sprístupnený v súvislosti s plnením predmetu tejto zmluvy, na iné účely, ako sú potreby plnenia predmetu tejto zmluvy.

4.8 Mandatár sa zaväzuje, že v prípade špecifických otázok zabezpečí z radov svojich kvalifikovaných zamestnancov príp. iných odborníkov ako externých spolupracovníkov potrebnú súčinnosť pri plnení predmetu tejto zmluvy. Náklady na túto súčinnosť sú zahrnuté v cene prác podľa tejto zmluvy.

4.9 Mandatár je povinný pri vykonávaní stavebného a technického dozoru dodržiavať všeobecne záväzné predpisy, technické normy, dojednania tejto zmluvy a riadiť sa podkladmi mandanta, zápismi a dohodami zmluvných strán na štatutárnej úrovni a vyjadreniami orgánov a organizácií verejnej a štátnej správy.

4.10 Mandatár nie je v omeškaní po dobu, kedy nemohol plniť predmet svojej činnosti z dôvodov na strane mandanta a jeho zmluvných partnerov (oneskorené dodávky stavebného materiálu, stanovísk orgánov a organizácií, oneskorené územné rozhodnutie, stavebné povolenie, meškanie zhotoviteľov a pod.). Mandatár je však v takomto prípade povinný bez zbytočného odkladu telefonicky aj písomne (poštou alebo e-mailom) upozorniť mandanta o prekážke spolu s jej určitým popisom.

4.11 V prípade zmeny mandatára stavebného dozoru je nový mandatár stavebného a technického dozoru povinný spĺňať rovnaké podmienky technickej a odbornej spôsobilosti ako pôvodný mandatár.

4.12 Mandatár je povinný pri podpise tejto zmluvy predložiť platnú a účinnú poistnú zmluvu s výškou poistného plnenia minimálne vo výške 5 % z hodnoty investičného nákladu stavby, ktorej predmetom je poistenie zodpovednosti za škodu spôsobenú pri výkone (povolania) odborných činností osobou vykonávajúcou stavebný a technický dozor.

**Článok 5   
 Zodpovednosť za vady a zodpovednosť za škodu**

5.1 Mandatár zodpovedá za to, že predmet tejto zmluvy bude vykonávať riadne a včas.

5.2 Mandatár zodpovedá za vady, ktoré spočívajú vo vykonávaní stavebného a technického dozoru pri výkone prác na stavbe. Mandatár ďalej zodpovedá aj za vady vzniknuté po skončení výkonu prác na stavbe a za vady, ktoré vyšli najavo po skončení výkonu prác na stavbe, pokiaľ boli spôsobené porušením povinností mandatára. Mandatár nezodpovedá za vady, ktoré boli spôsobené použitím podkladov prevzatých od mandatna a/alebo ktoré vznikli v dôsledku nevhodných pokynov mandanta, pokiaľ na ich nevhodnosť mandatár mandanta upozornil a mandant napriek tomu trval na použití nevhodných podkladov a/alebo realizovaní nevhodných pokynov.

5.3 Mandant je oprávnený reklamovať vady pri výkone stavebného a technického dozoru počas celej doby realizácie predmetu tejto zmluvy. Mandant je oprávnený reklamovať vady stavebného a technického dozoru aj po skončení realizácie predmetu tejto zmluvy a to vo vzťahu k tým vadám, ktoré boli spôsobené porušením povinností mandatára. Reklamáciu vád v zmysle tohto odseku je mandant povinný uplatniť bezodkladne po ich zistení telefonicky a písomne (poštou alebo e-mailom) u mandatára a mandatár je povinný zistené vady bezodkladne a bezplatne odstrániť.

5.4 Mandatár zodpovedá za všetky škody, ktoré vzniknú mandantovi v dôsledku mandatárovho neodborného postupu alebo porušenia povinnosti plniť predmet tejto zmluvy riadne a včas. Zodpovednosti za spôsobené škody sa mandatár zbaví, iba ak preukáže, že škoda bola spôsobená neodvrátiteľnou udalosťou nezávislou od jeho vôle. Mandatár ďalej zodpovedá za škodu na veciach prevzatých od mandanta na zariadenie záležitosti a na veciach prevzatých pre mandanta od tretích osôb, ibaže túto škodu nemohol odvrátiť ani pri vynaložení odbornej starostlivosti. Tieto veci je mandatár povinný dať poistiť, len keď to ustanoví zmluva, alebo keď ho o to mandant požiada, a to na účet mandanta.

**Článok 6**

**Skončenie zmluvy**

6.1 Túto zmluvu možno skončiť:

a) písomnou dohodou zmluvných strán, pričom v písomnej dohode o skončení zmluvy sa uvedie deň, ku ktorému zmluva skončí. Ak deň skončenia zmluvy nie je v dohode uvedený, skončí sa zmluva posledným dňom v mesiaci, v ktorom bola písomná dohoda podpísaná oprávnenými osobami zmluvných strán.

b) písomným odstúpením od zmluvy z dôvodu podstatného alebo opakovaného porušenia zmluvných povinností druhou zmluvnou stranou.

6.2 Zmluvné strany sa dohodli, že za podstatné porušenia zmluvných povinností sa bude považovať porušenie akejkoľvek povinnosti upravenej touto zmluvou. Zmluva zaniká dňom doručenia písomného oznámenia o odstúpení od zmluvy druhej zmluvnej strane s uvedením dôvodu odstúpenia.

6.3 Zmluvná strana, ktorá odstúpi od tejto zmluvy, má právo požadovať od druhej zmluvnej strany náhradu škody, ktorá jej týmto konaním vznikla. Odstúpením od tejto zmluvy nie sú dotknuté ustanovenia o náhrade škody či zodpovednosti za vady.

**Článok 7**

**Zňaverečné ustanovenia**

7.1 Zmluvné strany berú na vedomie, že táto zmluva je v zmysle ust. §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou zmluvou.

7.2 Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

7.3 Ak je, alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením, ktoré najlepšie zodpovedá pôvodne zamýšľanému účelu ustanovenia neplatného, resp. neúčinného.

7.4 Všetky zmeny a doplnky tejto zmluvy sa uskutočnia vo forme písomných dodatkov na základe súhlasného prejavu oboch zmluvných strán.

7.5 Právne vzťahy výslovne touto zmluvou neupravené sa riadia ustanoveniami Obchodného zákonníka a ďalšími súvisiacimi platnými právnymi predpismi.

7.6Zmluvné strany sa zaväzujú, že zverené obchodné informácie nepoužijú pre iné účely ako pre  plnenie tejto zmluvy.

7.7 Zmluvné strany sa dohodli, že prípadné spory sa budú riešiť vzájomnou dohodou, avšak ak do jedného mesiaca nedôjde k dohode, ktorákoľvek strana je oprávnená postúpiť spor k vyriešeniu príslušnému všeobecnému súdu Slovenskej republiky.

7.8 Zmluvné strany vyhlasujú, že zmluvu uzavreli slobodne a vážne, nie za nápadne nevýhodných podmienok, bez akéhokoľvek donútenia, nie v tiesni a po uvážení. Rovnako tak vyhlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto zmluvy. Obsah zmluvy si prečítali a na znak súhlasu s jej obsahom ju vlastnoručne podpisujú.

7.9Zmluva  je  vyhotovená  v šiestich  exemplároch,  z ktorých  mandant  obdrží  štyri  vyhotovenia  a mandatár dve vyhotovenia. Každé vyhotovenie má hodnotu originálu.

7.10 Neoddeliteľnou súčasťou tejto zmluvy sú nasledovné prílohy:

Príloha č. 1 –Poistná zmluva zodpovednosti za škodu pri výkone odbornej činnosti (preukáže úspešný uchádzač)

V Bratislave, dňa....................... V ............................, dňa .....................

Mandant: Mandatár:

prof. Ing. Ferdinand Daňo, PhD.,

rektor Ekonomickej univerzity v Bratislave